ལྷར་བཅས་སྲིད་ཞིའི་གཙུག་རྒྱན་དང་།འཛམ་གླིང་ཞི་བདེའི་དེེད་དཔོན།ས་སྟེང་རྒྱལ་བསྟན་ཡོངས་རྫོགས་ཀྱི་མངའ་བདག་དང་།གཞིས་བྱེས་བོད་འབངས་ཡོངས་ཀྱི་བླ་ན་མེད་པའི་དབུ་ཁྲིད་༧སྐྱབས་མགོན་༧རྒྱལ་བའི་དབང་པོ་ཐམས་ཅད་མཁྱེན་ཅིང་གཟིགས་པ་ཆེན་པོ་མཆོག་གི་གཙོས་རིས་མེད་ཆོས་བརྒྱུད་ཁག་གི་དབུ་ཁྲིད་དང་བླ་སྤྲུལ་མཁན་པོ་སོགས་དགེ་བཙུན་སྔགས་གསུམ་གྱི་སྡེ་དང་།མང་གཙོའི་ཀ་བ་གསུམ་གྱི་མཛད་གཙོ་རྣམ་པ་སོགས་སྲི་ཞུའི་ལས་བྱེད་དང་།རྟག་ཏུ་རྣམ་དཀར་དགེ་བའི་ལས་ལ་བརྩོན་པའི་ཚོགས་སྐྱིད་ཁག་གི་རྒྱུན་ལས་དང་ཚོགས་མི་རྣམ་པ་དང་།གཞིས་བྱེས་གཉིས་སུ་གནས་པའི་དད་དམ་འགྱུར་མེད་ཆོལ་གསུམ་བོད་རིགས་སྤུན་ཟླ་ལྷན་རྒྱས་ལ་བོད་རྒྱལ་ལོ་༢༡༤༥རབ་གནས་ས་ཁྱི་ལོའི་གནམ་ལོ་གསར་ཚེས་ལ་བཀྲིས་བདེ་ལེགས་ཞུ་བ་དང་ཆབས་ཅིག་མཛད་འཕྲིན་ཡར་ངོའི་ཟླ་ལྟར་རྒྱས་པ་དང་།ཆོས་ཀྱི་ཞིང་དུ་ཆོས་མིན་ཉེས་སྤྱོད་ཚོགས།།ཆོས་ཀྱིས་ཞི་ཞིང་ཆོས་སྲིད་ལེགས་ཚོགས་ཀུན།།ཆོས་ལྡན་ཡིད་བསམ་ཆོས་བཞིན་མྱུར་འགྲུབ་སྟེ།།ཆོས་ཀྱི་བདེན་པས་ཆོས་མིན་མཐར་བྱེད་ཤོག།ཅེས་པའི་གསོལ་འདེབས་འདི་ཡང་སྨོན་ཚིག་བདེན་པའི་རྔ་སྒྲ་ལས་བཏུས་ཏེ་ལྷོ་བྲག་བ་སྨན་པ་བསྟན་འཛིན་གྲགས་པས་སྒོ་གསུམ་གུས་པ་ཆེན་པོས་དར་དཀར་པོ་དུས་གསུམ་བདེ་ལེགས་ཀྱིས་བརྒྱན་ཏེ་ཕུལ།སརྦ་མངྒ་ལཾ།